Azərbaycan 2013 İslam Həmrəyliyi Oyunlarında
Azərbaycan 2013-cü ildə Palembanqda baş tutan III İslam Həmrəyliyi Oyunlarında. 22 sentyabr-1 oktyabr tarixləri arasında Palembanqda baş tutan III İslam Həmrəyliyi Oyunlarında Azərbaycan 53 idmançı ilə 8 idman növündü təmsil olundu. Azərbaycan Palembanqdan vətənə 24 medalla (6 qızıl, 9 gümüş və 9 bürünc) qayıtdı. Qızıl medalları Azərbaycana karateçilər Rəfael Ağayev, Ayxan Mamayev, yüngül atletlər Hayle İbrahimov, Yekaterina Sarıyeva, üzgüçü Boris Kirilov, həmçinin Rəfael Ağayev, Ayxan Mamayev, Niyazi Əliyev və Şahin Atamovdan ibarət Azərbaycan karate yığması qazandırdı. Azərbaycan medal sıralanmasında 41 ölkə arasında 8-ci yeri tutdu.